Peul (peupe)

Les Peuls u Foulanis, c' est on peupe d' Afrike Coûtchantrece ki vike a Nonne do Sara : Senegal, Moritanreye, Gambeye, Mali, Nidjer, Guinêye Bissau, Guinêye-Conacri, Siera Leyone, Liberia, Coûtchant do Camroune, Levant do Soudan. I s' lomnut zels-minmes les "Foulbé", å singulî, on "Poullo".

Divinltins, c' esteut tos acleveus, ki bodjént d' ene plaece a l' ôte avou leus biesses, des vatches et des gades, des bedots. Il aclevént ene raece di vatche a pårt, li zebu Peul.

I djåznut on lingaedje da zels, li peul.

Les Peuls sont des belès grandès djins, avou ene foirt claire pea. I n' si rwaitèt nén come des "noers". I dijhnut d' leu pea k' elle est d' "rodje coleur".

Les mots "peul" et "foulani" vinèt di l' arabe "فلاح" ("fellah", payizan).

Categoreye:Peupes del Daegne